לילי פוטר

**לילי פוטר** היא דמות בדיונית בסדרת ספרי מאת ג'יי קיי רולינג, כאימו של הארי פוטר. לילי עצמה לא מופיעה בסדרה בתור אדם רגיל אלא בזיכרונות ופלאשבקים במהלך הסדרה.

## סיפור חיים
לאורך רוב תקופת לימודיהם לילי וג'יימס פונים זה אל זו בשמות המשפחה. לעיתים קרובות ג'יימס מפגין את יכולתו כשהיא נמצאת בקרבתו, דבר הגורם לה לכעס רב. לאחר שראה את הזיכרון של סנייפ בהגיגית קיבל הארי את הרושם שהיא שנאה את ג'יימס, אך סיריוס לופין הכחישו זאת ואמרו שהיא החלה לצאת עם ג'יימס לפגישות בשנה השביעית, ולאחר שג'יימס החל להתנהג בצורה יותר בוגרת. היא התחתנה עם ג'יימס זמן קצר לאחר שסיימה ללמוד בהוגוורטס, וסיריוס היה השושבין בחתונתם.

### חברים ותיקים
חברה של לילי עוד לפני לימודיה בהוגוורטס היה סוורוס סנייפ שהיה גר עם לילי באותו רחוב, מגלים בסרט השביעי שסנייפ היה מאוהב בה והמשיך לאהוב אותה גם לאחר המוות שלה. 

### מסדר עוף החול
לאחר שסיימה את לימודיה הצטרפה למסדר עוף החול יחד עם ג'יימס סיריוס לופין ופיטר.

### לידת בנה
בתאריך ה31 ביולי 1980 ילדה לילי פוטר את בנה היחיד "הארי פוטר" 

### המוות...
לאחר מכן כשנה אחר כך אלבוס דמבלדור סיפר לזוג פוטר כי הלורד וולדמורט מחפש אחריהם והמצליץ להם להשתמש בלחש פידליוס. שומר הסוד שלהם פיטר פטיגרו גילה לוולדמורט היכן מסתתרים הפוטרים (מכתש גודריק) ואז ב31 באוקטובר 1981 נרצחה לילי פוטר על ידי לורד וולדמורט כאשר מנסה לשמור על בנה היחיד. בסופו של דבר בגלל ההקרבה העצמית של לילי כדי לשמור על הארי, הארי זכה להגנה קסומה ששמרה עליו עד שהגיע לגיל 17.

## תיאור
### מראה חיצוני
לילי מתוארת כאישה יפה מאוד עם עיניים ירוקות בצורת שקד, ושיער ג'ינג'י המגיע עד כתפיה.

### אופי
לילי תוארה כאחת התלמידות המצטיינות בשכבת הגיל שלה, ויש לה כישרון מיוחד לרקיחת שיקויים. היא אחת מהתלמידים החביבים ביותר על המורה לשיקויים הוראס סלגהורן, שחלק לה מחמאות רבות.

### טוהר הדם
לילי הייתה ילידת מוגלגים, ואחותה של  פטוניה דרסלי.

למרות היותה בת מוגלגים, הייתה לילי מכשפה מוכשרת ביותר ובמיוחד בתחום השיקויים, תחום אותו לימד פרופסור סלגהורן שבאותו זמן עדיין הייתה לו דעה קדומה מסוימת בקשר לילידי מוגלגים. לילי הצטיינה במיוחד במקצוע זה, דבר שעזר לסלגהורן להתגבר על הדעה הקדומה שלו.

עם זאת, מערכת היחסים בינה לבין סוורוס סנייפ מבית סלית'רין נקטעת כאשר הוא מטיח בפניה את המילה "בוצדמית", שמהווה כינוי גנאי חריף כלפי בני מוגלגים.

### יכולות כישוף
צורת הפטרונוס של לילי הייתה איילה, ככל הנראה על מנת ליצור זיווג מתאים עם הפטרונוס של ג'יימס שהיה אייל.

## בסרטים
בסרטים מגולמת לילי על ידי ג'רלדין סומרוויל כאישה בוגרת, על ידי סוזי שיינר כנערה צעירה בסרט הארי פוטר ומסדר עוף החול, וכילדה על ידי אלי אלדן בסרט הארי פוטר ואוצרות המוות חלק 2.

## משפחתה
* **אדון וגברת אוואנס** - לא ידוע הרבה על הוריה של לילי. על פי הספרים גברת אוואנס הייתה מאוד גאה בכך שבתהּ היא מכשפה. 
* **פטוניה** היא אחותה הגדולה של לילי. בספר הראשון היא מתוארת כאישה בלונדינית, גבוהה עם צוואר ארוך במיוחד (בדיוק ההפך מבעלה), רכלנית וחטטנית. לפי הספר השביעי שנאתה של פטוניה כלפי עולם הקסמים בכלל, וכלפי אחותה לילי בפרט, נובעת מהכחשת הקנאה שהיא חשה כיוון שאין ביכולתה לבצע קסמים. היחסים בין האחיות עד לגיל 11 היו מתונים ורגועים, אך לאחר שלילי הגיעה להוגוורטס, היחסים בין האחיות הידרדרו.
***ג'יימס פוטר**- בעלה של לילי ואביו של הארי.
***הארי ג'יימס פוטר-** בנם של לילי וגיימס.

## עץ המשפחה

## קישורים חיצוניים

## הערות שוליים

קטגוריה:דמויות מהארי פוטר
קטגוריה:קוסמים בדיוניים
קטגוריה:מכשפות בקולנוע ובטלוויזיה
קטגוריה:מכשפות בספרות
קטגוריה:מסדר עוף החול